ai4bharat/Pralekha huggingface dataset:
وزارت اطلاعات ونشریات
اطلاعات و نشریات کی وزارت نے ٹی وی پروگراموں میں معذوری سے متاثرہ افراد کی رسائی کے معیارات نافذ کئے
نئی دہلی،14/اگست ۔ دوردرشن ہر سال یوم آزادی سے قبل صدر جمہوریہ ہند کے خطاب اور یوم آزادی پر لال قلعہ کی فصیل سے وزیر اعظم کے خطاب کو سماعت سے محروم افراد کے لئے علامتی زبان میں پیش کرتا ہے۔ اس سال بھی صدر جمہوریہ کا خطاب اور لال قلعہ سے پوری تقریر کا آنکھوں دیکھا حال براہ راست علامتی زبان میں ڈی ڈی بھارتی چینل پر نشر کیا جائے گا۔
معذوری سے متاثرہ افراد کے حقوق کے قانون کو نافذ کرنے کی جانب ایک بڑا قدم اٹھاتے ہوئے اطلاعات و نشریات کی وزارت نے اس سال یوم آزادی پر پرائیویٹ ٹی وی چینلوں کے لئے بھی ٹیلی ویژن پروگراموں میں متاثرہ افراد کے لئے رسائی کے معیارات نافذ کرنے کا فیصلہ کیا ہے۔
اس سال یوم آزادی پر اہم آغاز کرتے ہوئے اطلاعات و نشریات کی وزارت نے پرائیویٹ سیٹلائٹ نیوز ٹی وی چینلوں سے کہا ہے کہ وہ یوم آزادی کی تقریبات سے متعلق مختصر پروگرام 15 اگست کی سہ پہر یا شام میں علامتی زبان میں ساتھ ساتھ پیش کرے۔ چینلوں سے کہا گیا ہے کہ وہ علامتی زبان میں خود اپنا پروگرام بناسکتے ہیں یا اگر وہ چاہیں تو ڈی ڈی نیوز کے تیار کردہ بلیٹن کو مفت میں نشر کرسکتے ہیں۔ یہ معلومات اطلاعات و نشریات کی وزارت کے سکریٹری جناب امت کھرے نے آج نئی دہلی میں آئی آئی سی میں این سی پی ای ڈی پی کے ذریعے منعقدہ ایک تقریب میں تقریر کرتے ہوئے فراہم کیں۔ اس تقریب میں اطلاعات و نشریات کی وزارت کو سماج سے محروم لوگوں کے لئے ٹیلی ویژن تک رسائی فراہم کرنے کے اہم کام کے لئے اسپیشل جیوری ایوارڈ دیا گیا ہے۔
U-3726
(Visitor Counter : 57
وزیراعظم کا دفتر
وزیر اعظم نے اینڈریو یول اینڈ کمپنی لمیٹڈ کے ذریعہ چائے کی برآمدات میں 431 فیصد اضافے کی ستائش کی
وزیر اعظم جناب نریندر مودی نے آج بھاری صنعت کی وزارت کے تحت ایک کمپنی اینڈریو یول اینڈ کمپنی لمیٹڈ کو چائے کی برآمدات میں 431 فیصد اضافے کے لیے مبارکباد پیش کی ہے۔
مرکزی وزیر ڈاکٹر مہندر ناتھ پانڈے کے ذریعہ کیے گئے ایک ٹوئیٹ کا جواب دیتے ہوئے، وزیر اعظم نے ٹوئیٹ کیا:
’’بہت بہت مبارکباد! آتم نربھر بھارت کے عہد کی تکمیل کی سمت میں یہ ایک بڑی حصولیابی ہے۔‘‘
خواتین اور بچوں کی ترقیات کی وزارت
انسانی اسمگلنگ سے بچنے والے لوگوں کے لیے نربھیا فنڈ
وزارت داخلہ نے 06.07.2020 کو تمام ریاستوں/ مرکز زیر انتظام علاقوں کو خاص طور پر کووڈ-19 عالمی وبا کے دوران انسانی اسمگلنگ کی روک تھام کرنے اور مقابلہ کرنے کے سلسلے میں ایک ’مشورہ‘ جاری کیا ہے۔ یہ مشورہ وزارت داخلہ کی ویب سائٹ  پر بھی دستیاب ہے۔ دستاویز کی ایک کاپی ضمیمہ-I کے طور پر منسلک ہے۔ خواتین اور بچوں کی ترقی کی وزارت نے بھی 23.10.2020 کو تمام ریاستوں/ مرکز زیر انتظام علاقوں کو کووڈ-19 عالمی وبا کے دوران انسانی اسمگلنگ کو روکنے اور اس سے نمٹنے اور بیداری پیدا کرنے کے مقصد سے ایک ایڈوائزری جاری کی ہے۔ اس کی ایک کاپی ضمیمہ II کے طور پر منسلک ہے۔
’’پولیس‘‘ اور ’’پبلک آرڈر‘‘ ہندوستان کے آئین کے ساتویں شیڈول کے تحت ریاستی موضوعات ہیں۔ امن و امان برقرار رکھنے، شہریوں کے جان و مال کے تحفظ بشمول خواتین اور بچوں کے خلاف جرائم کی تحقیقات اور مقدمہ چلانے کی ذمہ داری بنیادی طور پر متعلقہ ریاستی حکومتوں پر عائد ہوتی ہے۔ ریاستی حکومتیں قوانین کی موجودہ دفعات کے تحت اس طرح کے جرائم سے نمٹنے کی مجاز ہیں۔
حکومت نے ہر عمر گروپ کی خواتین سمیت اسمگلنگ کے متاثرین کے خدشات کو دور کرنے کے سلسلے میں قانونی خدمات فراہم کرنے کے لیے NALSA  اسکیم، 2015 کے نام سے ایک اسکیم تیار کی ہے: یعنی روک تھام، بچاؤ اور بحالی۔
خواتین اور بچوں کی ترقی کی وزارت اسمگلنگ کی روک تھام اور ملک بھر میں تجارتی جنسی استحصال کے لیے اسمگلنگ کا شکار ہونے والوں کے بچاؤ، بحالی، دوبارہ انضمام اور وطن واپسی کے لیے ’اجولا‘ اسکیم کو نافذ کر رہی ہے۔ ریاستی حکومتیں ایسے اضلاع کی نشاندہی کرنے کی ذمہ دار ہیں جن پر اسمگلنگ کے مسئلے کو حل کرنے کے لیے فوری توجہ کی ضرورت ہے۔ دیگر چیزوں کے ساتھ ساتھ اسکیم کے مقاصد میں شامل ہیں  متاثرین کو بنیادی سہولیات/ ضروریات جیسے کہ رہائش، خوراک، کپڑے، طبی علاج بشمول مشاورت، قانونی امداد اور رہنمائی اور پیشہ ورانہ سہولیات فراہم کرکے فوری اور طویل مدتی بحالی کی خدمات فراہم کرنا ، اور  متاثرین کے خاندان اور معاشرے میں بڑے پیمانے پر انضمام کی سہولت فراہم کرنا۔ اسکیم کے ’بحالی‘ جزو کے تحت اجولا ہومز کے قیام کے لیے کرایہ، عملہ، خوراک، طبی دیکھ بھال، قانونی امداد، تعلیم اور پیشہ ورانہ تربیت کے لیے گرانٹ فراہم کی جاتی ہے۔
ریاستی حکومتوں/ مرکز زیر انتظام علاقوں  نے ضابطہ فوجداری کے سیکشن 357A  کے تحت متاثرین کے معاوضے کی اسکیموں کا اعلان کیا ہے۔ اس کے علاوہ، ریاستی معاوضہ اسکیموں کی حمایت اور ان کی تکمیل کے لیے، وزارت داخلہ نے نربھیا فنڈ سے سنٹرل وکٹم کمپنسیشن فنڈ کے تحت 2016-17 میں ریاستی حکومتوں/UTs کو یک وقتی گرانٹ کے طور پر 200 کروڑ روپے جاری کیے تھے۔ ریاستیں/UTs فنڈ کا استعمال انسانی اسمگلنگ سمیت مختلف جرائم کے متاثرین کو معاوضہ دینے کے لیے کرتی ہیں۔ متاثرین کے معاوضے کی مخصوص تفصیلات مرکزی سطح پر برقرار نہیں رکھی جاتی ہیں۔ اس مقصد کے لیے ریاستوں/ مرکز زیر انتظام علاقوں کو مختص کی گئی رقم ضمیمہ III میں دی گئی ہے۔
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں یہ معلومات فراہم کی۔
ضمیمہ دیکھنے کے لیے یہاں کلک کرں۔
قبائیلی امور کی وزارت
ٹیم ٹرائیفیڈ نے اسٹارٹ- یو پی ایس میں، سرمایہ کاری کے لئے پی ایس یو میں ایکسی لینس کے قومی ایوارڈ کا ورچوول ایڈیشن جیت لیا
جناب پرویر کرشنا، ایم ڈی، ٹرائیفیڈ ایوارڈ کے سی ای او آف دی ایئر اور ویژنری لیڈرشپ ایوارڈ سے سرفراز
نئی دلّی ،14/اکتوبر 2020 / منیجنگ ڈائریکٹر جناب پرویر کرشنا کی سربراہی میں ٹرائف واریرز کی ٹیم ملک بھر میں قبائلی آبادی کی زندگیوں کی تبدیلی کے لئے تندہی سے کام کر رہی ہے۔ ان کی مسلسل کوششوں اور اقدامات کو 14 اکتوبر ، 2020 کو منعقدہ قومی ایوارڈ برائے پی ایس یو کے ورچوول ایڈیشن میں اعزاز حاصل ہوا۔ مشترکہ طور پر ٹیم نے تین ایوارڈ جیتے: سی ای او میں جناب پرویر کرشنا کی مثالی اور متاثر کن قیادت کے لئے دو انفرادی ایوارڈ۔ سال اور ویژنری لیڈرشپ ایوارڈ زمرے اور اسٹارٹ- اپ زمرے میں سرمایہ کاری میں ایک اجتماعی ایوارڈ۔
ورلڈ ایچ آر ڈی کانگریس کی میزبانی میں ، قومی ایوارڈ برائے ایکسیلنس۔ پی ایس یو نے سرکاری محکموں ، پبلک سیکٹر یونٹوں اور صنعت کے رہنماؤں کی طرف سے اٹھائے گئے نمایاں اقدامات کو تسلیم کیا ہے، کیونکہ وہ ملک کی خود انحصاری والی معیشت اور آتم نربھربھارت کے نظریہ کو سمجھنے میں اہم کردار ادا کرتے رہتے ہیں۔
یہ ایوارڈز جناب پرویر کرشنا کی پوری قبائلی برادری کے لیے معاش کا بہتر نظم پیدا کرنے اور انھیں خود انحصار بنانے میں مدد کے اعتراف میں ہیں۔ یہ ان کے لیےاس وقت سے ایک مشن ہے، جب وہ بستر مدھیہ پردیش کے ضلع کلکٹر تھے اور یہ ٹرائف ویریئرس کی ٹیم کی وابستگی کا بھی ایک مشن ہے۔
قبائلی بہبود اور ترقی کی بات کی جائے تو مضبوطی سے متعلق نقطہ نظر پر یقین کرنا ، اس جذبے اور چلن کے ساتھ ہی ہے کہ ٹریفائڈ میں جناب کرشنا اور پوری ٹیم وان دھن یوجنا کے نفاذ اور کامیابی کی طرف گذشتہ سال سےکام کررہی ہے ، خاص طور پر اس بے مثال کووڈ-19 بحران کے دوران۔ آتم نربھر قبائلی ہندوستان بناناایک مشن ہے۔ اس ویژن کے ساتھ کام کرنا ٹرائیفیڈ کی ایک پروجوش مہ ہے۔2 اکتوبر 2020 کو ای- مارکیٹ پلیس  شروع کیا گیا ، جو ملک بھر سے قبائلی اداروں کی پیداوار اور دستکاری کی نمائش کرتا ہے اور ان کی پیداوار / مصنوعات کی مارکیٹنگ میں ان کی مدد کرتا ہے۔ براہ راست 5 لاکھ قبائلی کاروباری اداروں کو قومی اور بین الاقوامی منڈیوں سے مربوط کرنا قبائلی تجارت کو ڈیجیٹلائزیشن کی طرف ایک بڑی چھلانگ ہے۔
۔۔۔۔۔۔۔۔۔۔۔۔۔۔


U.No. 6732
(Visitor Counter : 80
وزارت آیوش
دریائے گنگا کے کناروں پر جڑی بوٹیوں کی کھیتی
نئی دہلی،19؍نومبر،حکومت ہند کی آیوش کی وزارت نے جڑی بوٹیوں کی کھیتی کو فروغ دینے کی خاطر 16-2015 سے ملک بھر میں مرکز ی اسکیم قومی آیوش مشن  کے تحت جڑی بوٹیوں کی کھیتی پرتو جہ مرکوز کررہی ہے۔ این اے ایم اسکیم کے نفاذ سے متعلق رہنما خطوط کے مطابق جڑی بوٹیوں کی کھیتی کے لئے مختلف ریاستوں میں الگ الگ ریاستی سالانہ ایکشن پلان  کے مطابق تعاون دیا جاتا ہے جو متعلقہ ریاست کی طرف سے داخل کرایا گیا ہے اور جسے آیوش کی وزارت کے این اے ایم کے ڈائریکٹوریٹ سے منظوری حاصل ہے۔ این اے ایم اسکیم کے تحت آیوش کی وزارت نے بہار ، اتراکھنڈ ، اترپردیش اور مغربی بنگال میں ، جہاں سے دریائے گنگا گزرتا ہے، جڑی بوٹیوں کی کھیتی کے لئے تعاون فراہم کیا ہے۔
اس کے علاوہ آیوش کی وزارت نے جڑی بوٹیوں کے تحفظ، فروغ اور پائیدار بندوبست سے متعلق مرکزی سیکٹر کی اسکیم کے تحت ’’اترپردیش میں دریائے گنگا کے سیلاب کے امکانی علاقوں میں زرعی ٹیکنالوجی کے لئے خس کی کھیتی ‘‘ سے متعلق پروجیکٹ کو لکھنو کے جڑی بوٹیوں اور خوشبو دار پودوں کے مرکزی ادارے  کو امداد فراہم کی ہے۔ پروجیکٹ کے تحت خس کے پودے کانپور اور وارانسی اضلاع میں گنگائے دریا کے طاس کے مختلف علاقوں میں لگائے گئے ہیں۔
اس کے علاوہ جل شکتی کی وزارت کے صاف گنگا کے قومی مشن  نے بھی ’’اتر پردیش میں گنگا کی ترائی کے علاقوں میں جڑی بوٹیوں کی کھیتی کے فروغ ‘‘ نامی پروجیکٹ کے لئے اترپردیش کے محکمہ جنگلات کو مدد فراہم کی ہے جس کے تحت پریاگ راج ، پرتاپ گڑھ ، فتح پور ، کوشامبی، وارانسی ، غازی پور ، مرزا پور ، بھدوئی ، چندولی اور بلیہ کا احاطہ کیا گیا ہے۔
البتہ حکومت کی دریائے گنگا کے کناروں پر جڑی بوٹیوں کی کھیتی کے ذریعے پانچ کلو میٹر طویل سبز پٹی بنانے کی کوئی تجویز نہیں ہے۔
مذکورہ معلومات آیوش کے وزیر مملکت  جناب سری پد یسو نائک نے آج راجیہ سبھا میں ایک سوال کا تحریری جواب دیتے ہوئے فراہم کیں ۔
۔۔۔۔۔۔۔۔۔۔۔۔۔۔۔

U-5198
(Visitor Counter : 71
وزارت دفاع
بھارتی فضائیہ کے جگوارسے متعلق واقعہ
نئی دہلی ،11جون : 8جون ،2018کو صبح تقریباً09.30بجے ، بھارتی فضائیہ کے اسٹیشن جام نگرمیں جگوار طیارے سے متعلق ایک واقعہ رونماہوا۔ یہ واقعہ طیارے کی لینڈنگ کے وقت رونما ہوا۔ طیارے کو تھوڑا سانقصان لاحق ہواجب کہ پائلٹ کے محفوظ طریقے سے باہر نکل جانے کے بعد اسے کوئی جراحت لاحق نہیں ہوئی اس واقعہ کی وجوہات جاننے کے لئے کورٹ آف انکوائری کاحکم دیاگیاہے ۔
کوئلے کی وزارت
سی آئی ایل کی جانب سے بجلی پلانٹوں کو کی جانے والی کوئلہ سپلائی میں 7.7فیصد کااضافہ
نئی دہلی’4جنوری :کوئلے کی وزارت نے ملک میں توانائی کے مطالبے کی تکمیل کے لئے بجلی پلانٹوں کو کوئلہ اسٹاک اورکوئلے کی سپلائی کے عمل میں اضافہ کیاہے ۔ گھریلوکوئلہ سپلائی کو تقویت پہنچانے پر اپنی توجہ مرکوز کرنے کے ساتھ بجلی پلانٹوں کے لئے کوئلہ اسٹاک 31دسمبر ، 2018تک 16.607ایم ٹی تھا جب کہ 31دسمبر ، 2017تک یہ اسٹاک 13.199ایم ٹی رہاتھا۔ بجلی پلانٹوں میں کوئلے کے ذخیرے میں گذشتہ برس کے مقابلے میں تقریبا 25فیصد کا اضافہ ہواہے ۔ 31دسمبر ، 2018تک کوئلے کی سپلائی کے لحاظ سے مشکلات کا سامنا کررہے ،نازک اورازحدنازک بجلی پلانٹوں کی تعداد 31دسمبر ،تک 9رہ گئی جب کہ 2017 میں ایسے پلانٹوں کی تعداد 13تھی ۔
بجلی پلانٹوں میں کوئلہ اسٹاک 31دسمبر ، 2018تک 10دنوں کے لئے کافی تھا ، جب کہ 2017میں 31دسمبر تک یہ اسٹاک صرف 9دنوں کے لئے کافی تھا ۔ کول انڈیا لمیٹڈ  کی جانب سے بجلی پلانٹوں کو کی جانے والی کوئلہ سپلائی 30دسمبر ، 2018تک 357.5ایم ٹی تھی جب کہ 2017میں 30دسمبر تک 332.03ایم ٹی کے بقدرکوئلہ سپلائی کیاگیاتھا۔ سی آئی ایل کی جانب سے بجلی پلانٹوں کو کی جانے والی کوئلہ سپلائی کی مقدار میں گذشتہ برس کے مقابلے تقریبا 7.7فیصد کا اضافہ درج کیاگیاہے ۔
مجموعی طورپر اوسط ریلوے ریک یومیہ بنیاد پر بجلی شعبے کے لئے اپریل سے دسمبر ، 2018کے دوران 251.8تھا گذشتہ برس کے لئے اسی مدت کے دوران یہ عدد 219.7تھی ۔
مواصلات اور اطلاعاتی ٹیکنالوجی کی وزارت
ڈاک کرم یوگی
نئی دہلی:20؍جولائی2022:
وزیر مملکت برائے مواصلات جناب دیو سنگھ چوہان نے آج لوک سبھا میں ایک سوال کے تحریری جواب میں یہ معلومات دی ہے کہ ڈاک کرم یوگی ای-لرننگ پورٹل کا مقصد ڈاک محکمے کے محکمہ جاتی ملازمین اور گرامین ڈاک سیوکوں کی صلاحیت سازی کرنا ہے۔یہ پورٹل محکمہ جاتی تربیتی اکائیوں میں ملے جلے تربیتی موڈ میں آن لائن کے ساتھ ساتھ آن سائٹ تربیت کی سہولت فراہم کرتا ہے۔
ڈاک کرم یوگی پورٹل عزت مآب وزیر اعظم کے مشن کرم یوگی سے جڑا ہوا ہے اور اسے ڈاک محکمے کے ورک فورس میں اہلیت لانے کے مقصد سے تیار کیا گیا ہے۔
یہ پورٹل محکمہ جاتی ملازمین اور گرامین ڈاک سیوکوں کو ’ضابطہ‘سے ’کردار‘کی طرف بڑھنے کی شکل میں اہم موضوع کے ساتھ محکمہ جاتی تربیتی اکائیوں میں آن لائن اور اس کے ساتھ ساتھ ملے جلے تربیتی موڈ میں یکساں معیار پر مبنی تربیتی مواد تک رسائی میں اہل بناتا ہے۔
یہ پورٹل محکمہ جاتی ملازین اور گرامین ڈاک سیوکوں کے کام کے عمل کے ساتھ ساتھ سافٹ اسکل ضروتوں سے متعلق تربیتی مواد کا ذخیرہ کرنے کا تصور فراہم کرتا ہے، تاکہ وہ اپنی سہولت کے مطابق کبھی بھی، کہیں بھی ضروری مضامین کو سیکھ سکیں۔محکمہ جاتی ملازمین اور ڈاک سیوکوں کی صلاحیت میں اضافے کا مقصد دیہی اور شہری ڈاک خدمات میں اصلاح لاناہے۔
محکمہ ڈاک نے 165873محکمہ جاتی ملازمین اور 240478گرامین ڈاک سیوک کا ورک فورس ہے۔ ڈاک کرم یوگی پورٹل کا مقصد اس ورک فورس کو مسلسل اور مرحلہ وار طریقے سے تربیت فراہم کرنا ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا، کووڈ-19 کے باوجود گیہوں کی خریداری پچھلے سال کے مقابلے میں 15 فیصد زائد رہی
وبا کے دوران گیہوں، دالوں اور تلہن کی خریداری کے مراکز میں 3 گنا کا اضافہ ہوا: ڈاکٹر جتیندر سنگھ
نئی دہلی 07 اکتوبر :
مرکزی وزیر ڈاکٹر جتیندر سنگھ نے آج کہا کہ مودی حکومت نے کووڈ وبا کے دوران فصلوں کی زیادہ خریداری کو یقینی بنایا جو اس حساسیت کا اشارہ ہے جس کے ساتھ وزیر اعظم نریندر مودی اور ان کی سربراہی میں ٹیم بحران کے اوقات میں کسان برادری کی ضروریات کا جواب دینے کے تئیں پرعزم ہے۔
بسوہلی اور ریاسی کے علاقوں کے کسانوں ، پنچایت نمائندوں اور مقامی کارکنوں کے ساتھ بات چیت کرتے ہوئے ڈاکٹر جیتندر سنگھ نے اعدادوشمار کا حوالہ دیتے ہوئے بتایا کہ کووڈ -19 کے باوجود گندم کی خریداری گذشتہ سال کے مقابلے میں 15 فیصد زیادہ رہی اور قریب 390 لاکھ ٹن گندم کی خریداری کی گئی ۔ انہوں نے کہا کہ پورے ملک میں نافذ لاک ڈاؤن کے باوجود مرکز نے کسانوں کے گھروں سے خریداری کو یقینی بنایا۔
زرعی شعبے کے لئے وبائی مرض کے دوران حکومتی اقدامات کا ذکر کرتے ہوئے وزیر موصوف نے بتایا کہ مرکز نے کسانوں کے لئے خریداری اور دیگر فلاحی اقدامات کے لئے 75،000 کروڑ روپئے تقسیم کیے ہیں۔
انہوں نے کہا حتی کہ گندم کے خریداری مراکز میں بھی کورونا بحران کے دوران 3 گنا کا اضافہ ہوا ہے اور اسی طرح دالوں اور تلہن کے لئے خریداری مراکز بھی وبائی مرض کے دوران تقریبا تین گنا زیادہ ہوئے ہیں۔
ڈاکٹر جتیندر سنگھ نے کہا کہ پچھلے چھ سالوں میں مودی سرکار نے کسانوں کے ہمہ گیر فائدے کے لئے متعدد اختراعی اصلاحات کئے جن میں سوائل ہیلتھ کارڈ ، پی ایم کسان سمان نیدھی یوجنا ، کسان کارڈ ، نیم کوٹیڈ یوریا ، مائیکرو آبپاشی ، ای منڈیوں اور ایف پی او کا قیام شامل ہیں۔ انہوں نے اس بات کا اعادہ کیا کہ کم سے کم امدادی قیمت  اور اے پی ایم سی  جاری رہے گی اور اسے کسی قیمت پر کبھی بھی نہیں ہٹایا جائے گا۔
ڈاکٹر جتیندر سنگھ نے متنبہ کیا کہ کچھ خود غرض مفادات ان کو ختم کئے جانے کے بارے میں خرافات پھیلا رہے ہیں ، جس کا ہر سطح پر مقابلہ کرنے کی ضرورت ہے۔
کسانوں کی خودکشی کے واقعات کا ذکر کرتے ہوئے مرکزی وزیر نے اس بات کا اعادہ کیا کہ زراعت حامی تمام اقدامات اور نئے زرعی قوانین میں خصوصی تحفظ اور حفاظتی التزامات رکھے گئے ہیں جس سے کاشتکاروں کو راحت کی سانس ملے گی اور اس سے کسان خوشحال ہوں گے۔ انہوں نے کہا ، نئے اقدامات زرعی شعبے میں ایک نئے انقلاب کا آغاز کریں گے اور نوجوان نسل ایک نئے اور منافع بخش کاروبار کے طور پر اس پیشہ کو قبول کرے گی۔
ڈاکٹر جتیندر سنگھ نے تمام کارکنوں سے اپیل کی کہ وہ ہر گاؤں کے ہر کسان تک پہنچیں اور ان کے خلاف جو بڑی سازش رچی جارہی ہے اس کی وضاحت کریں۔ انہوں نے کہا کہ اس سے زرعی برادری وزیر اعظم نریندر مودی کے متعارف کرائے گئے بہت سارے فلاحی اقدامات سے فائدہ اٹھانے کے قابل ہوگی۔
ریاسی سے جن لوگوں نے حصہ لیا ان میں پدم دیو سنگھ ، منشی رام ، مہیندر کمار ، شنکر شرما اور دیگر شامل تھے۔
سٹرک ٹرانسپورٹ اور شاہراہوں کی وزارت
مرکزی وزیر نتن گڈکری نے تفصیلی پروجیکٹ رپورٹ  کی درست منصوبہ بندی اور عملی تصدیق کی اہمیت پر زور دیا تاکہ سڑکوں کی تعمیر کے منصوبوں میں تاخیر کو کم کیا جا سکے اور ساتھ ہی تعمیراتی لاگت کو کم کیا جا سکے، ماحولیاتی طور پر پائیدار مواد کا استعمال کیا جا سکے اور سڑکوں کی مناسب سیدھ میں عمل درآمد کی حوصلہ افزائی کی جا سکے
روڈ ٹرانسپورٹ اورشاہراہوں کے مرکزی وزیر نتن گڈکری نے آج نئی دلی میں نیشنل ہائی ویز اتھارٹی آف انڈیا ، این ایچ اے آئی کے افسران کی ایک میٹنگ کی صدارت کی۔ میٹنگ میں سڑک کی تعمیر میں کارکردگی بڑھانے، مسائل کو حل کرنے اور اختراعی ٹیکنالوجی کو اپنانے کے امور پر تبادلہ خیال کیا گیا۔سڑک ٹرانسپورٹ اور شاہراہوں اور شہری ہوا بازی کے مرکزی وزیر مملکت جنرل  وی کے سنگھ ، سڑک ٹرانسپورٹ اورشراہراہوں کی مرکزی وزارت کےسکریٹری انوراگ جین اور این ایچ اے آئی کے چیئرمین سنتوش کمار یادو نیز اتھارٹی کے سینئر افسران موجود تھے۔
مرکزی وزیر نتن گڈکری نے تقریب کے دوران قومی شاہراہوں کی کارکردگی کو بڑھانے اور مسافروں کو ’سفر میں آسانی‘فراہم کرنے کے مقصد سے دو موبائل ایپس کا آغاز کیا۔ ان میں ’راج مارگ یاترا‘، ایک عوام پر مبنی ایپ جس میں شکایت کے ازالے کا طریقہ کار شامل ہے، اور ’این ایچ اے آئی ون‘، ایک ایسی ایپ جو قومی شاہراہ کے منصوبوں کے نفاذ میں کام کی جگہ کی اہم ضروریات کو پورا کرنے میں سہولت فراہم کرتی ہے۔
مرکزی وزیر نتن گڈکری نے اس تقریب میں این ایچ اے آئی کی پہلی ’’مالی سال 22-2021کے لیے پائیداری کی رپورٹ‘‘ جاری کی۔ رپورٹ میں این ایچ اے آئی کے گورننس ڈھانچے، آپریشنل طریقوں، اس کےمتعلقہ فریقوں، ماحولیات اور سماجی ذمہ داری کی سرگرمیوں کا احاطہ کیا گیا ہے۔ بھارت میں سڑکوں کی ترقی پر مبنی ایک کتاب بھی شائع کی گئی جس میں ملک میں قومی شاہراہوں کے نیٹ ورک کی تعمیر کی تاریخ بیان کی گئی ہے۔
عہدیداروں سے خطاب کرتے ہوئے جناب گڈکری نے تفصیلی پروجیکٹ رپورٹ  کی درست تیاری اور عملی تصدیق کی اہمیت پر زور دیا تاکہ پروجیکٹ میں تاخیر کو کم سے کم کیا جاسکے، تعمیراتی لاگت کو کم کیا جاسکے، ماحولیاتی طور پر پائیدار مواد کے استعمال کی حوصلہ افزائی کی جاسکے اور سڑک کی مناسب ترتیب کو نافذ کیا جاسکے۔
شہریوں پر مبنی خدمات فراہم کرنے پر زور دیتے ہوئے وزیر موصوف نے قومی شاہراہ کی ترقی کے مختلف پہلوؤں پر اپنے وژن کا اشتراک کیا اور این ایچ اے آئی حکام کو ملک میں عالمی معیار کے قومی شاہراہوں کا نیٹ ورک بنانے کی ہدایت دی ۔
۔۔۔۔
ش ح۔ا س۔ ت ح ۔
30.05.2023
U–5634
(Visitor Counter : 59
وزارت دفاع
ڈی آر ڈی او نے یو وی جراثیم کش ٹاور تیار کیا
نئی دہلی، 4 مئی 2020 ۔ دفاعی تحقیق و ترقی کے ادارے  نے زیادہ انفیکشن والے علاقوں کو فوری طور پر کیمیاجات سے پاک جراثیم کشی کے کام کے لئے الٹرا وائیلٹ  ڈِس انفیکشن ٹاور تیار کیا ہے۔
یو وی بلاسٹر نامی یہ آلہ یو وی پر مبنی ایریا سینیٹائزر ہے، جسے ڈی آر ڈی او کے دہلی واقع باوقار لیب لیزر سائنس اینڈ ٹیکنالوجی سینٹر  نے میسرز نیو ایج انسٹرومنٹ اینڈ مٹیریل پرائیویٹ لمیٹڈ، گروگرام کی مدد سے ڈیزائن اور ڈیولپ کیا ہے۔
یو وی بلاسٹر لیبس اور دفاتر میں الیکٹرانک آلات، کمپیوٹر اور دیگر گیجٹس اعلیٰ تکنالوجی والی سطحوں میں مفید ہے جو کیمیاوی طریقہ کار سے جراثیم کو مارنے کے لئے مناسب نہیں ہے۔ یہ پروڈکٹ ہوائی اڈوں، شاپنگ مال، میٹرو، ہوٹلوں، کارخانوں، دفاتر وغیرہ جیسے علاقوں کے لئے بھی مؤثر ہے، جہاں لوگوں کی آمد ورفت بہت زیادہ ہوتی ہے۔
یووی بیسڈ ایریا سینیٹائزر کو وائی فائی لنک کا استعمال کرتے ہوئے لیپ ٹاپ ؍ موبائل فون کے توسط سے ریمورٹ آپریشن کے ذریعے استعمال کیا جاسکتا ہے۔ اس آلے میں 360 ڈگری روشنی کے لئے 254 این ایم ویولینتھ پر 6 لیمپ ہوتے ہیں، جس میں ہر لیمپ کی صلاحیت 43 واٹس یو وی-سی پاور ہے۔ کمرے کے اندر مختلف جگہوں پر اس آلے کو لگاکر تقریباً 12x12 فٹ سائز کے ایک کمرے کو تقریباً 10 منٹ اور 400 مربع فٹ کے کمرے کو 30 منٹ میں جراثیم سے پاک کیا جاسکتا ہے۔
اچانک کمرہ کھلنے یا انسانی دخل پر یہ سینیٹائزر بند ہوجاتا ہے۔ اس پروڈکٹ کی ایک دیگر خصوصیت اس کا ہاتھ سے ہونے والا آپریشن ہے۔
وزارت خزانہ
سرکاری اسٹاک نمبر 2022 کا 5.09 فیصد کی فروخت  کے لئے نیلامی
سرکاری اسٹاک 2030 کا 5.79 فیصد کی فروخت  کے لئے نیلامی
گورنمنٹ آف انڈیا پلاٹنگ ریٹ بونڈ2031 کی فروخت  کے لئے نیلامی اور سرکاری اسٹاک 2060 کا 7.19 فیصد کی فروخت  کے لئے نیلامی
حکومت ہند نے قیمت پر مبنی نیلامی کے ذریعہ  کم از کم مشتہر رقم 3 ہزار کروڑ روپے کے عوض سرکاری اسٹاک نمبر 2022 کا 5.09 فیصد قیمت پر مبنی نیلا می کے ذریعہ کم از کم مشتہر رقم 18 ہزار کروڑ روپے کے عوض سرکاری اسٹاک نمبر 2030 کا 5.79 فیصد سے ہے۔ قیمت پر مبنی نیلامی کے ذریعہ کم از کم 4 ہزار کروڑ روپے کی مشتہر رقم کے عوض حکومت ہند کے پلاٹنگ ریٹ بونڈ2031 اور قیمت پر مبنی نیلامی کے ذریعہ کم از کم 5 ہزار کروڑ روپے کی ایک مشتہر رقم کے عوض سرکاری اسٹاک نمبر 2060 کا 7.19 فیصد کی فروخت  کا اعلان کیا ہے۔ حکومت ہند کے پاس مذکورہ تمسکات میں سے ایک یا زیادہ کے لئے 2 ہزار کروڑ روپے کے اضافی رقم کے عوض انہیں اپنے پاس برقرار رکھنے کا اختیار حاصل ہوگا۔ نیلامی کا عمل ریزروبینک آف انڈیا ممبئی دفتر فورٹ ممبئی کے ذریعہ 5 جون 2020  کثیر قیمت کے طریقہ کار کا استعمال کرتے ہوئے انجام دیا جائے گا۔
اسٹاک کی فروخت کی مشتہر رقم کا 5 فیصد تک سرکاری تمسکات کی نیلامی میں غیر مقابلہ جاتی بولی کی سہولت کی اسکیم کے تحت مجاز افراد اور اداروں کو الاٹ کی جائے گی۔
نیلامی کے لئے دونوں مقابلہ جاتی اور غیر مقابلہ جاتی بولیاں 5 جون 2020 کو ریزروبینک آف انڈیاکور بینکنگ سالیوشن  کےطریقہ سے داخل کیا جانا چاہئے۔ غیر مقابلہ جاتی بولیوں کو صبح ساڑھے 10 بجے اور صبح ساڑھے 11 بجے کے درمیان داخل کیا جانا چاہئے اور مقابلہ جاتی بولیوں کو صبح ساڑھے 10 بجے اور صبح ساڑھے11 بجے داخل کیا جانا چاہئے۔
نیلامیوں کے نتائج کا اعلان 5 جون 2020  کو کیا جائے گا اور کامیاب طور سے بولی لگانے والے افراد کو 8 جون 2020  کو ادائیگی کرنی ہوگی۔
مذکورہ اسٹاک مرکزی حکومت کے اسٹاک کے تمسکات سے متعلق سودوں کے قواعد اور رہنما خطوط کے تحت ، جب جاری کئے گئے کی سہولت سے آراستہ ہوں گے، اس سلسلے میں ریزروبینک آف انڈیا نے اپنے سرکلر نمبر آر بی آئی25؍19-2018مورخہ جولائی 24، 2018 میں ضروری تفصیلات فراہم کی ہوئی ہیں، جن میں وقتاً فوقتاً ترمیم ہوتی رہتی ہیں۔
...............................................................
م ن، ح ا، ع ر
U-2968
(Visitor Counter : 57
محنت اور روزگار کی وزارت
102اضلاع میں ای ایس آئی سی استفادہ کنندگان کو طبی سہولیات فراہم کرانے کے لئے پی ایم جے اے وائی کے ساتھ شراکت داری کرے گا:سنتوش کمار گنگوار
روہنی میں ای ایس آئی سی ڈینٹل کالج اینڈ ہاسپیٹل کے تیسرے گریجویشن کورس کی تقریب کا اہتمام
محنت وملازمت کے امور کے وزیر مملکت جناب سنتوش کمار گنگوار نے بتایا کہ کے ای ایس آئی سی نے حال ہی میں پی ایم جے اے وائی –آیوش بھارت کے ساتھ شراکت داری کا آغاز کیا ہے، تاکہ ملک کے ان 102 اضلاع میں ای ایس آئی سی سے استفادہ حاصل کرنے والوں کو حفظان صحت کی خدمات دستیاب کرائی جاسکیں، جو حال ہی میں نامزد کئے گئے ہیں۔ انہوں نے مزید بتایا کہ کہ ای ایس آئی سی نے اسپتال کھولے جانے کے اصولوں میں نرم کاری کی ہے اور اب 30 بستروں والے اسپتال بھی کھولے جائیں گے، جہاں 2 ہزار آئی پی موجود ہوں گے۔ اس موقع پر انہوں نے یہ بھی بتایا کہ ای سی آئی سی کا چنتا سے مکتی موبائل ایپ متعلقہ دعویداروں کی ہیلپ ڈیسک پر موجود ہے۔
جناب سنتوش کمار گنگوار ای ایس آئی سی ڈینٹل کالج اینڈ ہاسپیٹل روہنی کے تیسرے گریجویشن کورس سے خطاب کررہے تھے، جس کا اہتمام سری فورٹ آڈیٹوریم میں کیاگیا تھا۔
جناب گنگوار نے اس موقع پر حاضرین سے خطاب کرتے ہوئے اپنی اس خواہش کا اظہار بھی کیا کہ تمام گریجویٹ طلبا کا مستقبل مزید روشن ہو، اس کے ساتھ ہی انہوں نے ان طلبا کو ان کی کامیابیوں کے لئے مبارکباد بھی دی۔ انہوں نے کہا کہ ان تمام گریجویٹ کو ذہن میں پیشہ وارانہ عہد بستگی رکھتے ہوئے حتی المقدور بہترین خدمات انجام دینی چاہئے۔
اس تقریب میں ڈائریکٹر جنرل جناب راج کمار آئی اے ایس، آئی اے اینڈ اے ایس محترمہ سندھیا شکلا ، کمشنر مالیات ڈاکٹر آر کے کٹاریہ، میڈیکل کمشنر ڈاکٹر پی ایل چودھری، میڈیکل کمشنر  اورڈپٹی میڈیکل کمشنر  ڈاکٹر وویک ہانڈا موجود تھے۔ اس موقع پر ای ایس آئی سی ڈینٹل کالج اینڈ ہاسپیٹل روہنی کے ڈین ڈاکٹر دھریندر سریواستو نے ان گریجویٹ طلبا کو حلف دلاتے ہوئے معیاری طبی خدمات کی فراہمی اور طبی تعلیم میں معیار کو برقرار رکھے جانے پر زور دیا۔
محنت وملازمت کی وزارت کے تحت کام کرنے والا ادارہ ای ایس آئی سی ڈینٹل کالج روہنی تیسرا ایسا سرکاری ادارہ ہے جس میں دہلی-این سی آر میں ڈینٹل کالج کی سہولت دستیاب کرائی گئی ہے۔ اس ادارے الحاق معروف علمی ادارے گروگوبند سنگھ اندرپرستھ یونیورسٹی سے ہے، جس میں مساوی اور علاج اور اہمیت پر مبنی دانتوں کے امراض اور ان کے علاج کی تعلیم دی جاتی ہے۔
واضح ہو کہ امپلائز اسٹیٹ انشورنس کارپوریشن، سماجی سلامتی فراہم کرانے والا ایک معروف اور معتبر ادارہ ہے، جس کے ذریعہ موت اور زخمی ہوجانے کے حالات میں علاج کی ضرورت کی تکمیل کے لئے متاثرین کو طبی سہولت اور مالی امداد فراہم کراتا ہے۔ اس کے تحت 21 ہزار ماہانہ تک تنخواہ پانے والے ملازمین اور عملہ حفظان صحت کی سہولیت اور خدمات حاصل کرنے کا حقدار ہے۔ اس ایکٹ کا اطلاق ملک میں 12 اعشاریہ ایک ایک لاکھ کارخانوں اور اداروں پر ہے، جس میں تقریباً 3 اعشاریہ چار نو کروڑ استفادہ کنندہ ملازمین کام کرتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔س ش- ع ر
U-5092
(Visitor Counter : 59
وزارت اطلاعات ونشریات
فلمی دنیا میں نئے امکانات تلاش کرنے والی ٹیکنالوجی کی نمائش کے لئے اِفّی کے ذریعےفلم ٹیکنالوجی کی نمائش کا انعقاد
بین الاقوامی فلم فیسٹیول آف انڈیا 2022،جس کی میزبانی گوا 20 سے 28 نومبر 2022 تک کرےگا، اس سال فلم کے شائقین کو ایک نیا اور دلچسپ تجربہ فراہم کر رہا ہے۔اِفّی 2022 کےایک حصے کے طور پر فلم اور ٹیلی ویژن انسٹی ٹیوٹ آف انڈیا کی طرف سے فلم آرٹ؍سینما اور جمالیات سے متعلق ٹیکنالوجی اور مختلف عناصر کو دکھانے والی ایک نمائش کا انعقاد کیا جا رہا ہے۔
|
|
فلم ٹیکنالوجی نمائش اِفّی گوا 2022:
- فلم ٹیکنالوجی نمائش ٹیکنالوجی اور فلم آرٹ؍سینما اور جمالیات سے متعلق مختلف عناصر کی نمائش کر رہی ہے۔
- یہ نمائش فٹ بال گراؤنڈ، ڈی بی روڈ، پنجی، کلا اکیڈمی سے ملحق ہے،21 سے27 نومبر2022 کے دوران صبح11:00 بجے سے شام 7:00 بجے تک کھلتی ہے۔
- نمائش میں 7000 مربع میٹر کے رقبے پر مختلف سائز کے 20 اسٹالز ہیں۔
- سنیما کے سازوسامان جیسے سونی، کینن، ریڈ، لائیکا، الٹاس، ڈی زیڈاو، اپوچر لائٹس، ہنسا سنے سازوسامان کے معروف مینوفیکچررز اس تقریب میں شرکت کر رہے ہیں۔
53ویں اِفّی میں نمائش تفریحی ٹیکنالوجی کے میدان میں تازہ ترین کو پیش کرتی ہے۔ نمائش میں آنے والے فلمی شائقین کو فلم آرٹ اور جمالیات کے تناظر میں ٹیکنالوجی کے باہمی ربط کے ذریعے یہ بھی بتایا جائے گا کہ یہ عناصر کس طرح اکٹھے ہو کرناظرین کے تجربے کو تقویت بخشتے ہیں۔
یہ نمائش فٹ بال گراؤنڈ، ڈی بی روڈ، پنجی، کلا اکیڈمی سے ملحق ہے، 21-27 نومبر، 2022 کے دوران صبح 11 بجے سے شام 7 بجے تک کھلتی ہے۔
سنیما کے سازوسامان جیسے سونی، کینن، ریڈ، لائیکا، الٹاس، ڈی زیڈ او،اپوچر لائٹس، ہنسا سنے کے سازوسامان کے معروف مینوفیکچررز اس تقریب میں شرکت کر رہے ہیں۔ اس نمائش میں ان کے جدید ترین آلات کی نمائش کی جائے گی جنہیں صنعت کے ماہرین عصری سنیما کی تیاری میں استعمال کر رہے ہیں۔ نمائش میں 20 ایسی ٹیک کمپنیوں؍فروشوں کے لیے ایک انتظام ہے اور پیلیٹ رینجز کیمروں، لینز، لائٹس، گرفت، کلر گریڈنگ سافٹ ویئر، اینی میشن،وی ایف ایکس، اے آر، وی آر،آڈیو مانیٹر،صوتی، حقیقی وقت کے مینوفیکچررز کے لیے ہیں۔ ڈبنگ، ٹاک بیک، تحفظ اوربحالی وغیرہ پرمحیط ہے۔ 7000 مربع میٹر کے رقبے پر پھیلے نمائشی اسٹالز کے علاوہ،نمائش کے مقام پر مباحثوں اور مختلف سیشنز کے لیے مخصوص جگہیں بھی ہوں گی۔